section_heading: Recenzije
paragraph_text: Liberi Fatali, glazbeni recenzent sa stranice Sputnikmusic, dodijelio mu je dva i pol boda od njih pet i izjavio: "Kad uspoređujemo rani materijal nadahnut svemirom s Mars Polarisom, moramo uzeti u obzir činjenicu da se [Tangerine Dream] tijekom 1970-ih koristio najnovijom tehnologijom i da je istraživao nove dimenzije elektroničkog zvuka. Mars Polaris ne pripada tim revolucionarnim standardima nego se prilagođava normi. Onima kojima se sviđa pionirski zvuk elektroničkog stila iz 1970-ih, Mars Polaris stoji u potpunoj suprotnosti s tim stilom jer se koristi već isprobanim zvukovima i idejama. Udaraljke uglavnom slijede primjer prethodnih uradaka Tangerine Dreama, a svemirsko sintesajzersko zvukovlje na Mars Polarisu zvuči preobično. Nažalost, Mars Polaris spada u dosadnu kategoriju prosječnog uratka. Trenutci čistog zadovoljstva, kao i jedinstvene strukture svake pjesme (koliko god da ih pokreće tematika), sprječavaju pad albuma ispod prosječne ocjene. Taj se album može preporučiti samo strastvenim obožavateljima Tangerine Dreama ili posvećenim elitistima elektroničke glazbe: što je žalosno jer je uradak toliko toga obećavao, a ipak je podbacio, kao i brojni drugi albumi Tangerine Dreama iz 1990-ih."<ref>